KUMITAT PERMANENTI DWAR L-AFFARIJIET BARRANIN U EWROPEJ

(Rapport Uffiċjali u Rivedut)

Laqgħa Nru 3

L-Erbgħa, 5 ta' Ġunju 2013

Stampat fl-Uffiċċju tal-Iskrivan

Prezz €2.50

Laqgħa Nru 3

L-Erbgħa, 5 ta' Ġunju, 2013

Il-Kumitat iltaqa' fil-Palazz, il-Belt Valletta, fis-6.35 p.m.

LAQGĦA MAD-DEPUTAT PRIM MINISTRU U MINISTRU GĦALL-AFFARIJIET BARRANIN TAL-MONTENEGRO, DR IGOR LUKSIC

Il-Minuti tal-laqgħa Nru. 2 li saret fit-22 ta' Mejju, 2013 kienu konfermati.

CARMELO MIFSUD BONNICI: Mr Chairman, nissuġġerixxi li ngħaddu għal item 4 għax hemm qbil fuq punt li jixtieq iqajjem l-Onor.

THE CHAIRMAN: Iva, imma jekk ma jimpurtax l-ewwel ngħaddu għall-Minuti u l-Affarijiet Amministrativi li jieħdu ftit minuti u dan sabiex nimxu bi ftit ordni.

Imbagħad għandna żewġ rappreżentanti mill-Ministeru għall-Finanzi biex jagħmlulna preżentazzjoni qasira fuq item 5.

Il-Minuti tqassmu diġà u jinsabu quddiemkom.

Hawn xi korrezzjonijiet?

L-Onor.

LUCIANO BUSUTTIL: Mr Chairman, fil-Minuti hemm imniżżel li l-Onor.

Luciano Busutil kienu preżenti għal xi ħin.

Naħseb li tajjeb ikun speċifikat li ma konniex preżenti mill-bidu minħabba li konna fil-Kumitat għall-Konsiderazzjoni tal-Abbozzi ta' Liġi.

THE CHAIRMAN: Nieħdu nota tagħha u nżiduha fil-Minuti.

Hawn iktar rimarki fuq il-Minuti?

Il-Minuti tal-Laqgħa Nru 2 li saret nhar il-Erbgħa, 22 ta' Mejju 2013, ġew ikkonfermati.

AFFARIJIET AMMINISTRATTIVI

THE CHAIRMAN: It-tieni item huwa affarijiet amministrativi.

Rigward korrespondenza, l-ewwel hemm l-ittra li l-iSpeaker għadda lil dan il-Kumitat mill-iSpeaker tal-Parlament Ċiprijott b'reazzjoni għall-akkużi li saru mit-Trojka tal-Unjoni Ewropea fuq allegazzjonijiet li Ċipru qed tagħmilha ta' tax haven jew post tal-ħasil tal-flus, u t-tieni hemm ir-rapport annwali għas-sena li għaddiet tal-Kumitat tar-Reġjuni tal-Unjoni Ewropea dwar is-sussidjarjetà u leġislazjzoni Ewropea li wkoll għaddihulna l-iSpeaker.

Dawn iż-żewġ dokumenti huma għad-dispożizzjoni tagħkom.

Bħala Chairman ta' dan il-Kumitat, nixtieq nirrapporta li fuq talba tiegħu stess kelli laqgħa mal-Ambaxxatur Ċiniż fejn wera t-tħassib tiegħu dwar il-bidliet li qed timponi l-Unjoni Ewropea dwar it-tariffi fuq il-pannelli fotovoltajċi u pprova jagħmel il-każ li dawn it-tariffi m'għandhomx isiru.

Jiena spjegajt li aħna, bħala Kumtiat tal-Affarijiet Barranin u Ewropej, m'għandniex say fuqha għax din lanqas hija deċiżjoni li ttieħdet mill-parlamenti nazzjonali imma hija fid-diskrezzjoni tat-Trade Commissioner tal-Unjoni Ewropea però jiena ħadt nota ta' dak li kellu xi jgħid l-Ambaxxatur.

DISKUSSJONI DWAR IR-RAKKOMANDAZZJONI TAL-KUMITAT GĦALL-AFFARIJIET BARRANIN TAL-PARLAMENT EWROPEW DWAR REVIŻJONI FL-ORGANIZZAZZJONI U L-FUNZJONAMENT TAL-EUROPEAN EXTERNAL ACTION SERVICE (EEAS)

THE CHAIRMAN: Ngħaddu għall-item 4 li huwa d-diskussjoni li kienet bdiet fl-aħħar laqgħa ta' dan il-Kumitat li tirrigwardja r-rakkomandazzjoni tal-Kumitat tal-Affarijiet Barranin tal-Parlament Ewropew dwar il-European External Action Service fejn talbu lil dan il-Kumitat jekk għandniex xi ħaġa xi nżidu ma' dawn ir-rimarki li se jiġu ppreżentati dan ix-xahar.

Bl-appoġġ tal-istaff ta' dan il-Kumitat, bħala Chairman jien kont ħadt l-inizjattiva billi għamilt draft tar-risposta tagħna, iċċirkolajtha qabel l-aħħar laqgħa u erġajna ċċirkolajniha issa.

Nitlob jekk hawnx rimarki dwar dan is-suġġett?

CARMELO MIFSUD BONNICI: Mr Chairman, min-naħa tagħna, naqblu kompletament magħha.

THE CHAIRMAN: Li qegħdin ngħidu huwa li l-istaff tal-EEAS għandu jkun mhux biss minn pajjiżi li għandhom ċerta saħħa fl-Unjoni Ewropea imma, jekk jista' jkun, dan għandu jinvolvi aktar pajjiżi fuq kull livell.

Allura nagħmlu din l-emenda biex għada nwasslu dawn ir-rakkomandazzjonijiet biex jiġu kkonsidrati mill-Kumitat tal-Affarijiet Barranin tal-Parlament Ewropew.

Jidher li mhawnx iżjed diskussjoni fuq item 4.

MOZZJONI NRU 35 IPPREŻENTATA MILL-MINISTRU GĦALL-FINANZI DWAR IR-RATIFIKA TAT-TRATTAT DWAR STABILITÀ, KORDINAZZJONI U GOVERNANZA MAGĦMUL FI BRUSSELL FIT-2 TA' MARZU 2012

THE CHAIRMAN: Issa ngħaddu għall-item 5 tal-aġenda li huwa diskussjoni dwar Mozzjoni Nru 35 ippreżentata fil-bidu ta' Mejju 2013 mill-Ministru għall-Finanzi dwar ir-ratifika tat-Trattat dwar l-Istabilità, Kordinazzjoni u Governanza magħmul fi Brussell fit-2 ta' Marzu tas-sena li għaddiet.

Biex inkunu għedna kollox, din id-diskussjoni kienet diġà bdiet fil-plenarja fil-leġislatura ta' qabel din u fil-fatt kien hemm numru ta' seduti fuqha.

Imma aħna ddeċidejna li, kif titlob il-European Union Act, din id-diskussjoni ssir fil-Kumitat għall-Affarijiet Barranin u Ewropej.

Fuq talba tagħna, il-Ministru għall-Finanzi ġentilment issuġġerixxa li s-Sinj.

Ritienne Demanuele u s-Sur Efrem Arpa mill-Economic Policy Department ikunu preżenti għal din il-laqgħa u allura, bil-permess tagħkom, nagħtuhom il-kelma biex jagħmlulna preżentazzjoni qasira dwar din il-mozzjoni.

CARMELO MIFSUD BONNICI: L-Oppożizzjoni diġà ddikjarat fil-laqgħa ta' qabel li taqbel ma' din il-mozzjoni.

FRANCIS ZAMMIT DIMECH: Minkejja li l-Oppożizzjoni taqbel, il-mistednin tagħna għandhom jagħmlu l-preżentazzjoni tagħhom.

IS-SUR EFREM ARPA (Uffiċjal mill-Ministeru għall-Finanzi): Mr Chairman, ġejna hawnhekk biex nagħmlu preżentazzjoni qasira fuq il-Fiscal Compact.

Il-Fiscal Compact mhuwiex dokument li tittrattah in isolation għax fil-fatt hemm ħafna aspetti oħra li wieħed aħjar jitkellem dwarhom ukoll.

Se nitkellem ftit fuq il-framework kif kien qabel ma faqqgħet il-kriżi, ix-shortcomings li kien hemm fih u l-initiatives ġodda li qed jieħdu l-Kummissjoni u l-Istati Membri flimkein.

Imbagħad wara nitkellmu fuq l-enforcement u s-surveillance u kif dawn l-inizjattivi jidħlu fil-European Semester.

Issa se nqassmu xi print outs.

Qabel ma' faqqgħet il-kriżi kien hemm l-iStability and Growth Pact (SGP) li ġie stabbilit fl-istess żmien meta ġiet imwaqqfa s-single currency u l-iskop tal-iStability and Growth Pact kien to ensure healthy finances.

Il-mod kif kien jiġi inforzat qabel il-kriżi ma kienx tajjeb biżżejjed u fil-fatt it did not prevent the emergence of serious fiscal imbalances.

Bħala shortcomings, nistgħu ngħidu li kien hemm li l-SGP jiddikjara li Stati Membri ma setgħux jaqbżu r-regoli ta' 3% deficit u ta' 60% tad-dejn imma ...

THE CHAIRMAN: Dawn kienu stabbiliti mit-Trattat ta' Nizza?

IS-SUR EFREM ARPA: Le, l-SGP oriġinarjament kien fit-Trattat dwar il-Funzjonament tal-Unjoni Ewropea (TFEU).

Dawn daħlu meta ġiet established the single currency.

Dawn ir-regoli ma kenux ifissru li l-pajjiżi ma jistgħux jidħlu fi problemi.

Bħala eżempju, li pajjiż ma kellu l-ebda deficit ma jfissirx li ma jistax ikollu imbalances li jakkumulaw malajr.

Kif rajna fis-settur privat, f'ċerti pajjiżi l-banek akkumulaw imbalances kbar u peress li l-Istat Membru huwa il-final guarantor tal-banek allura imbagħad il-pajjiż jakkumula deficit qawwi.

Shortcoming ieħor kien fir-revenue fejn ma kienx hemm distinzjoni bejn revenue li huwa temporanju u revenue li huwa permanenti, jiġifieri jekk il-gvern qed jirċievi revenue minn xi bubble f'xi settur, dan kien jitqies bħala permanenti meta fil-fatt mhuwiex.

Shortcoming ieħor kien l-issue ta' statistics li, sfortunatament, l-istatistika failed to caputre the actual value of debt għax dan ġieli kien jiġi moħbi permezz ta' complex instruments bħal, pereżempju, l-ispecial purpose vehicles fil-każ tal-Greċja.

Imbagħad din is-sitwazzjoni ħolqot iktar loss of confidence.

Weakness oħra kienet il-governance structure u l-institutional framework li kien hemm in place dak iż-żmien.

Fil-fatt, dawn ma kenux b'saħħithom biżżejjed biex jekk ikun hemm bżonn l-Istati Membri jieħdu corrective action.

RITIENNE DEMANUELE (Uffiċjal mill-Ministeru għall-Finanzi): L-SGP ġie updated biex jinkludi more rules and better rules, ikun hemm iktar enforcement tal-liġijiet għax għad li qabel kien hemm r-rules dwar it-3% deficit u 60% tad-dejn, ladarba jidħlu taħthom ma kienx jibqa' jsir sforz biex dawn l-Istati Membri jilħqu balanced budget.

Apparti minn hekk, qabel ma kien hemm ir-revision tal-SGP kien hemm penalties and fines li qatt ħadd ma weħel meta kien hemm breach tat-3% deficit jew tas-60% tad-dejn u allura kien hemm din l-overhaul biex saru iktar stringent.

IS-SUR EFREM ARPA: Fis-slide li jmiss se nuru numru ta' inizjattivi.

Qablu kien hemm is-Six Pack fejn fil-fatt għandek ħames regulations.

Iktar reċenti kien hemm it-Two Pack li ġie adottat f'Mejju ta' din is-sena.

Kif għedt, il-kriżi highlighted a number of weaknesses u t-turning point to overcome these weaknesses was the Six Pack li jinkludi numru ta' miżuri.

Fil-fatt hawnhekk għandek headline 'Deficit and Debt Limits" fejn dawk il-limiti ta' 3% deficit u 60% ta' dejn tal-GDP xorta baqgħu validi.

Hawnhekk l-Istati Membri qegħdin jiġu mitluba jagħmlu significant progress biex jilħqu dawk it-targets.

Hemm focus iktar qawwi biex id-dejn ikun taħt is-60% u jekk ma jkunx, dan ikun irid jiġi mnaqqas b'rata maqbula ta' 5% fis-sena.

RITIENNE DEMANUELE: Fil-każ tal-Excessive Deficit Procedure, qabel kienet li jekk bħala dejn għandek over 60%, ma tinfetaħx Excessive Deficit Procedure mentri issa saret li Excessive Deficit Procedure tinfetaħ ukoll fuq id-dejn.

Pereżempju, jekk għandek livell ta' dejn ta' 70% ta' GDP, inti trid tilħaq is-60% tal-GDP fi żmien 20 sena u allura f'dak iż-żmien id-differenza bejn is-70% debt tiegħek u s-60% trid titnaqqas b'one-twentieth fis-sena.

Jekk id-debt ma jonqosx allura tintefa' f'Excessive Deficit Procedure u jkollok tippreżenta l-pjan tiegħek kif se tnaqqsu, ħaġa li nidħlu fiha iktar 'il quddiem.

RITIENNE DEMANUELE: Iva, one-twentieth tiġi 5% tad-differenza.

IS-SUR EFREM ARPA: Tissemma wkoll the EU Expenditure Benchmark li tfisser li l-gvern ma jistax iżid l-expenditure tiegħu sakemm din ma tkunx backed minn adequate revenue measures.

SILVIO SCHEMBRI: Meta qed nitkellmu fuq expenditure, dawn ir-regulations jagħmlu differenza bejn capital u current?

Gvern jista' jgħid li for the purpose of GDP se jżomm il-current kif inhu u jnaqqas il-capital biss jew trid tnaqqas proportionately?

RITIENNE DEMANUELE: Ma tispeċifikax.

Jingħad li idealment tkun mir-recurrent expenditure u permezz ta' structural reforms.

Idealment ikollok capital expenditure li tkun ta' livell adegwat biex iżżid il-potenzjal ta' tkabbir fl-ekonomija u allura, għad li mhemmx regola speċifika li tgħidlek biex ma tagħmilx tnaqqis min-naħa ta' capital, ovvjament imbagħad hemm targets oħrajn tal-Europe 2020 Strategy li jirrikjedu ċertu investiment.

Barra minn hekk, biex jintlaħqu dawk it-targets u biex ikollok biżżejjed absorption ta' EU funds, diffiċli jitnaqqas il-livell ta' capital expenditure.

SILVIO SCHEMBRI: I stand to be corrected, imma, safejn naf jien, l-iStability and Growth Pact jgħid li jrid ikun hemm ċertu persentaġġ garantit ta' capital u dan anke għar-raġunijiet li għedt inti.

Ma nafx jekk din hijiex reinforced hawnhekk ukoll.

Fil-fatt, l-issue tal-capital expenditure and reforms qed tissemma anke issa fid-diskussjonijiet, jiġifieri it is going further from the fiscal compact, eċċ. u hemm blueprint, jiġifieri f'dak l-ambitu qed tissemma wkoll.

SILVIO SCHEMBRI: Hemmhekk tissemma wkoll sustainable revenue.

RITIENNE DEMANUELE: Hemm iktar enfasi fuq growth friendly and fiscal consolidation imma min-naħa tal-SGP u l-Fiscal Compact mhemmx speċifikament li trid tkun in recurrent expenditure.

IS-SUR EFREM ARPA: Hawnhekk qed insemmu ġabra tal-main points ta' x'inhuma l-minimum requirements għal national budgetary frameworks kif ukoll l-elementi li jiġu enforced fil-Fiscal Compact.

Qed ngħidu li hemm iktar imbuttatura biex ikun hemm garanzija għat-transparency in the budgetary process u biex tiġi provduta detailed information kif hemm bżonn.

Hemm ukoll l-issue tal-fiscal forecasts għax dawk jiġu riflessi fil-GDP.

Se naqbeż ftit mill-parti ta' fuq għall-parti t'isfel għax hawnhekk qed ngħidu li l-Fiscal Compact qed jinforza li l-forecasts iridu jiġu magħmulin minn independent fiscal body.

The independent fiscal body irid jaċċerta ruħu li l-fiscal rules are put into action.

Fil-fiscal rules qed ngħidu li l-gvern irid ikun lest li jdaħħal provvedimenti fil-liġi biex dawn ir-regoli ta' 3% deficit u ta' 60% tad-debt reduction by one-twentieth eċċ. jiġu enforced through legislation u li jrid ikun hemm fiscal body indipendenti li qed jimmoniterja dawn l-affarijiet.

Għandek ukoll focus fuq il-medium term budgetary framework.

Meta l-gvern jagħmel pjanijiet għal budget tiegħu jieħu a wider view over a number of years biex jilħaq l-iskop li jnaqqas id-deficit, jekk hemm bżonn, taħt it-3% u biex kemm jista' jkun jipprova jilħaq a balanced budget.

Il-Fiscal Compact huwa over and above the Six Pack and theTwo Pack għax huwa aktar sejħa sabiex Member States jikkoperaw iktar flimkien.

Fil-fatt, ma jissemmewx dawn biss għax il-Fiscal Compact huwa parti mit-trattat sħiħ peress li mbagħad il-partijiet l-oħrajn jagħmlu enfasi fuq affarijiet bħal greater co-ordination u aktar economic policies fejn jidħlu structural reforms.

MARLENE FARRUGIA: X'inhuma l-vantaġġi għall-Istati Membri li jkunu parti minn dan il-Fiscal Compact?

Hemm żewġ Stati Membri li mhumiex parti.

IS-SUR EFREM ARPA: Kif diġà għedt, il-Fiscal Compact mhuwiex xi ħaġa ...

IS-SUR EFREM ARPA: Le, it is cast in stone għax irid jiġi rifless in national law.

RITIENNE DEMANUELE: Qisek qed tagħti garanzija lill-financial markets li inti, bħala pajjiż …

IS-SUR EFREM ARPA: Waħda hija kredibilità imma apparti minn hekk ...

RITIENNE DEMANUELE: Il-Kroazja għadha mhix Stat Membru u allura mhijiex signatory għaliha.

IS-SUR EFREM ARPA: Credibility, imma għandek issue oħra, jiġifieri jekk pajjiż għandu dejn qawwi, rajna x'ġara, hemm ċertu element ta' contagion.

SILVIO SCHEMBRI: Qed ninnota li ħafna mill-affarijiet, jekk mhux kollha, bil-kemm kemm kellna għalfejn niffirmaw Fiscal Compact għax diġà kienu in place.

IS-SUR EFREM ARPA: Jien hekk kont se ngħid.

RITIENNE DEMANUELE: Bħala regulations ftit kien hemm żieda.

L-aktar li kien hemm kienet enfasi fuq il-monitoring u l-enforcement tal-iStability and Growth Pact, tar-rules li diġà kien hemm.

Issa għandek id-debt benchmark li fuqha tista' tinfetaħ excessive deficit procedure kif ukoll li fejn qabel l-enfasi kienet fuq il-lat fiskali tal-pajjiż issa qed issir aktar enfasi fuq il-lat ekonomiku.

Għalissa kont se niffoka ftit fuq l-enforcement.

Semmejna li kien hemm rules ġodda kif ukoll aktar enforcement.

Member States qabel kienu jippreżentaw il-convergency and stability programme tagħhom, skont jekk humiex fil-Euro Area jew barra, f'Diċembru meta ħafna minnhom ikunu diġà ppreżentaw il-budget.

L-għan huwa li l-Kummissjoni jkollha ċans tanalizza l-pjanijiet tal-gvern u allura ma tantx kien jagħmel sens li l-pajjiż ikun diġà ppreżenta l-budget tiegħu.

Li ġara issa huwa li l-Member States huma mitlubin jippreżentaw l-istability and convergence programme tagħhom f'April biex il-Kummissjoni jkollha ċans tanalizza l-pjan tal-Member States għat-tliet snin li jkunu ġejjin u biex tikkummenta u tagħmel assessment fuqu ħalli tirrakkomadna lill-European Council x'rakkomandazzonijiet jagħmel lill-Member State.

Fil-fatt, bħalissa qed jiġu diskussi l-country specific recommendations, li abbażi tagħhom il-Member State fit-tieni nofs tas-sena jrid jippreżenta l-budget tiegħu.

Dan il-budget irid jirrifletti l-effort li jkun se jsir fid-dawl ta' dawn il-Council recommendations.

Permezz ta' dawn it-tibdiliet fil-Fiscal Compact u fl-iStability and Growth Pact, jekk il-Kummissjoni tinnota li hemm deviation mill-past medium term objective ta' balanced budget toħroġ early warning fejn tgħid lill-Member State biex jara kif se jbiddel il-pjanijiet tiegħu biex jilħaq balanced budget jew, jekk mhux se jilħqu fit-tliet snin li jmiss, ikun qed jagħmel għall-inqas 0.5% structural adjustment in the deficit.

Jekk il-Member State jikser il-benchmark tat-3% tad-deficit jew tas-60% tad-dejn u jekk id-dejn mhux qed jonqos b'dak il-one-twentieth tad-differenza, il-Kummissjoni tagħmel assessment u tissuġġerixxi lill-Kunsill sabiex tinfetaħ excessive deficit procedure kontra dak il-Member State, kif qed jiġri bħalissa għal Malta.

THE CHAIRMAN: Dan awtomatiku, jiġifieri, ma tistax tgħidilhom li dan huwa l-programm tiegħi sal-aħħar tas-sena.

L-assessment isir fuq il-forecast tal-Kummissjoni.

Meta ppreżentajna l-istability programme, aħna għedna li se nilħqu target ta' 2.7% ta' deficit fl-2013.

Il-Kummissjoni, abbażi tal-forecasts tagħha, għandha stima li d-deficit se jkun ta' 3.6% u allura l-Kummissjoni mhijiex qed tara li dan se jinżel below 3% wara li s-sena l-oħra kien 3.3%.

Għal din ir-raġuni, ma nistgħux ngħidu li d-deficit kien temporanju u allura nfetħet l-excessive deficit procedure.

MARLENE FARRUGIA: X'kienu r-raġunijiet bażiċi għalfejn il-Kummissjoni waslet għal dik il-konklużjoni?

RITIENNE DEMANUELE: Il-forecasts tagħha.

RITIENNE DEMANUELE: Bażikament il-Kummissjoni tagħmel forecasts kemm ta' revenue kif ukoll ta' expenditure.

Tar-revenue jkunu abbażi tal-macro forecasts tagħha u fuqhom tapplika l-elasticities, jiġifieri, kemm qed tistenna li t-tkabbir ekonomiku se jissarraf f'żieda fir-revenue.

IS-USR EFREM ARPA: Allaċċjat ukoll mal-forecasts tal-GDP biex tara jekk humiex l-istess.

RITIENNE DEMANUELE: L-assessment issir bil-forecasts tal-Kummissjoni.

MARLENE FARRUGIA: Meta sar dak il-forecast mill-gvern ta' qabel, mhux fuq l-istess bażi kien sar?

Il-Kummissjoni x'sabet differenti biex waslet għal konklużjoni li se jitla' għal 3.6%?

RITIENNE DEMANUELE: Wara l-forecasts tal-gvern hemm ċerti assumptions li l-Kummissjoni qed tgħid li mhumiex realistiċi.

Is-sena l-oħra kien hemm tnaqqis fid-duty on documents u fil-motor vehicle registration tax u aħna qed ngħidu li din is-sena dak it-tnaqqis se jiġi rkuprat.

MARLENE FARRUGIA: Is-sena l-oħra l-Kummissjoni kienet talbet lill-gvern biex inaqqas minn ċerti stimi finanzjarji li kien diġà ħareġ biex ma naqbżux dak li suppost kellna nimxu miegħu.

Għalfejn ma ġara xejn din is-sena?

Għalfejn qabdet u daħħlitna fl-excessive deficit procedure?

THE CHAIRMAN: Meta dħalna...

MARLENE FARRUGIA: Le, issa dħalna.

THE CHAIRMAN: Le, qabel konna ħriġna u erġajna dħalna.

RITIENNE DEMANUELE: Meta bħal dan iż-żmien sena sar dan l-eżerċizzju ma ħriġniex mill-excessive deficit procedure imma bqajna taħt l-excessive deficit procedure.

MARLENE FARRUGIA: Imbagħad konna ħriġna u issa erġajna dħalna.

RITIENNE DEMANUELE: Għax abbażi tal-autumn forecasts tal-Kummissjoni li joħorġu f'Novembru, id-deficit kien jidher li se jinżel taħt it-3%.

MARLENE FARRUGIA: Aħna dħalna fl-excessive deficit procedure, imma issa se jkollna ċans li, bħalma ġara l-aħħar darba, nerġgħu noħorġu?

RITIENNE DEMANUELE: Ovvjament dak hu l-għan li inti tidħol fl-excessive deficit procedure.

Malta għandha sal-1 ta' Ottubru biex tippreżenta an economic partnership programme.

Nerġgħu nippreżentaw stability programme u national reform programme (NRP) ġdid li fih se nagħtu l-pjan tagħna kif se noħorġu mill-excessive deficit procedure, jiġifieri, kif id-dejn se jonqos minn 3.6% li qed tgħid il-Kummissjoni għal below 3%.

Ma jfissirx li billi se nippreżentaw il-programm tagħna fejn ngħidu li se jkun taħt it-3% allura aħna se noħorġu mill-excessive deficit procedure b'mod awtomatiku imma dak li ngħidu jrid ikun backed by actual data and actual measures.

Jekk bħal dan iż-żmien sena, meta fl-aħħar ta' April nippreżentaw in-notifika, l-actual data għal din is-sena diġà tkun turi li naqas taħt it-3% u jekk il-Kummissjoni tkun konvinta li dan id-deficit se jibqa' taħt it-3%, allura mbagħad noħorġu mill-excessive deficit procedure.

MARLENE FARRUGIA: Id-data tagħna u d-data tagħhom jiswew l-istess?

RITIENNE DEMANUELE: Dik trid tkun verified mill-Eurostat.

SILVIO SCHEMBRI: Correct me if I am wrong, regarding id-data, safejn naf jien id-data tal-Kummissjoni tkun dejjem iktar konservattiva mill-actual data.

Għall-inqas, id-data tal-Kummissjoni li s'issa jien rajt dejjem kienet iktar konservattiva.

RITIENNE DEMANUELE: Min-naħa tal-fiskal jew min-naħa tal-GDP?

SILVIO SCHEMBRI: Min-naħa ta' GDP bħala forecast.

RITIENNE DEMANUELE: L-aħħar forecasts mhumiex hekk.

Anzi, aħna konna aktar konservattivi.

SILVIO SCHEMBRI: Minn data tal-passat il-Kummissjoni dejjem għandha tendenza li tkun daqsxejn over the actual data, speċjalment min-naħa tal-expenditure.

Jista' jagħti l-każ li anke...

THE CHAIRMAN: Onor. Schembri, naf li dan huwa interessanti imma naħseb li qed niżvijaw mis-suġġett u l-ħin qed jagħfas.

Inkomplu fuq it-trattati.

RITIENNE DEMANUELE: Fil-fatt, kif konna qegħdin nispjegaw, once pajjiż jidħol taħt excessive deficit procedure, throughout the year il-Kummissjoni tkun qiegħda tagħmel assessment biex tara t-turnout kif qed ikun u mhux toqgħod biss tistenna l-actual data, speċjalment jekk ikun hemm ċans li t-targets ma jintlaħqux.

Permezz tat-Trattat u tal-iStability and Growth Pact, is-sanctions f'termini ta' fines u penalties issa saru jibdew japplikaw qabel.

Jekk Stat Membru qed jgħid li se jnaqqas id-deficit b'tant f'sena partikolari u dan fil-fatt ma jonqosx u allura, wara li l-Kummissjoni tiġbidlu l-attenzjoni, dan jagħmel pjan kif se jiġi lura on track u jerġa' ma jagħmel xejn, allura hemmhekk ikollu jagħmel interest bearing deposit.

F'każ li l-iStat Membru jibqa' ma jikkoreġix is-sitwazzjoni, dak id-deposit jinbidel f'multa, jiġifieri l-gvern jitlef id-deposit.

Jista' wkoll jitnaqqsu l-cohesion funds…

THE CHAIRMAN: Jiġifieri, jekk tkun se taqa' dawn jimbottawk!

RITIENNE DEMANUELE: Ċipru mhuwiex qiegħed taħt dawn ir-regoli l-ġodda imma għadu kif kienet Malta qabel ma ħarġu r-regoli l-ġodda f'Diċembru li għadda.

L-excessive deficit procedure (EDP) il-ġdida hija ħafna iktar stringent minn kif kienet qabel.

Fil-każ ta' Member State fil-Euro Area għandu iktar guidelines speċifiċi ta' x'irid jagħmel.

Kif semmejna, dan irid jippreżenta l-istability programme sal-aħħar ta' April, dan jiġi assessed biex imbagħad qabel jippreżenta l-budget tiegħu jrid jippreżenta draft budget plan lill-Kummissjoni by mid-October.

Id-draft budget ma jridx ikun inġenerali imma miżura miżura ħalli l-Kummissjoni tassessjah biex tara jekk ikunx qed jimplimenta l-country specific recommendations.

F'każ ta' excessive deficit procedure il-Kummissjoni jekk tara li hemm correction biżżejjed tapprovah u jekk le tista' titlob lill-Member State biex jagħmel aktar effort billi, pereżempju, jew inqas expenditure jew iżid ir-revenue, skont x'ikun il-każ.

F'każ ta' Member State li jkun taħt l-excessive deficit procedure u jkun fil-Euro Area jrid jippreżenta a public partnership programme.

Malta għandha sal-1 ta' Ottubru biex tippreżentah u dan irid jinkorpora l-istability programme u n-national reform programme tas-soltu li issa jridu jirriflettu l-correction fid-deficit kif ukoll l-istructural and economic reforms minħabba l-Europe 2020 Strategy.

SILVIO SCHEMBRI: L-istability programme mhux diġà ġie ppreżentat?

RITIENNE DEMANUELE: Iva, imma rridu nerġgħu nippreżentawh ...

SILVIO SCHEMBRI: Terġa' tippreżentah fis-sens li tagħmel ieħor jew li jiġi updated?

RITIENNE DEMANUELE: Ieħor updated taħt l-economic partnership programme.

Ikun hemm enhanced surveillance f'każ ta' Euro Area Member States li jkollhom financial dificulties, speċjalment…

THE CHAIRMAN: Kif jiddefinixxuhom dawn?

Għax ikunu weħlu multa diġà?

RITIENNE DEMANUELE: Dawn ikunu Member States li talbu financial assistance.

RITIENNE DEMANUELE: Dawk il-pajjiżi li jkunu bbenefikaw mill-European Stability Mechanism.

Dawn il-pajjiżi li jkunu talbu financial assistance jkollhom jippreżentaw macro economic adjustment programme li fih jispeċifikaw il-miżuri li jkunu se jieħdu biex joħorġu minn din il-kriżi u kif se jerġgħu lura fis-swieq biex jissellfu u allura jerġgħu jsiru financially independent.

IS-SUR EFREM ARPA: Wieħed jitlob li ma jispiċċax b'macro economic adjustment programme għax dak strict ħafna u jkollok bargaining process dwar x'miżuri jkun se jagħmel il-pajjiż.

RITIENNE DEMANUELE: U aktar ma tkun żgħir ...

MARLENE FARRUGIA: The result of these measures is 56% unemployment fost iż-żgħażagħ, jiġifieri ma kienx hemm improvement.

IS-SUR EFREM ARPA: L-adjustment programme primarjament jindirizza l-issues ta' deficit u dejn imma mhux biss għax l-għan tiegħu huwa li japprova structural measures to improve long term employment and long term potential growth of the economy.

Li qiegħed fl-adjustment programme ifisser li qed tagħmel ħafna miżuri biex tipprova toħroġ mill-problema tad-dejn eċċ. It is a very long term view and it takes time.

Ġenerazzjoni diġà għaddiet with all the …

RITIENNE DEMANUELE: Fil-fatt, is-section li jmiss dwar il-monitoring li qed isir issa anke tal-aspetti ekonomiċi, jiġifieri mhux biss mil-lat fiskali, qed jipprova jindirizza dawn il-problemi.

Dawn il-problemi inħolqu fil-kriżi u mhux biss għax il-gvernijiet sa ċertu punt kellhom deficit jew dejn eċċessiv imma inħolqu wkoll minħabba imbalances fil-private sector fejn f'ċerti pajjiżi, bħal Spanja u l-Irlanda, kellhom house price bubbles u l-financial markets exposed aktar milli suppost …

MARLENE FARRUGIA: Unbridled capitalism għax ma kienx hemm regulation biex tibbilanċja l-free market.

RITIENNE DEMANUELE: Fil-fatt, dawn issa qed jiġu addressed, forsi better late than never.

Issa l-Member States qegħdin taħt review mil-lat ta' economic policies, apparti l-assessment li jsir min-naħa fiskali, u fil-fatt f'Novembru l-Kummissjoni tagħmel analiżi ta' ċerti setturi biex tara jekk hemmx imbalances min-naħa tal-ekonomija.

Issa qegħdin nipprovaw nidentifikaw minn qabel dawk il-problemi ekonomiċi li 'l quddiem jistgħu jissarrfu fi problemi fiskali.

IS-SUR EFREM ARPA: Dik kienet waħda mill-major weaknesses.

IS-SUR EFREM ARPA: Gvernijiet jistgħu ma jkunux fi problemi imma mbagħad ifallulek xi banek u eventwalment il-gvern will have to step in u hemmhekk id-dejn jispara.

MARLENE FARRUGIA: Bdiet mill-Amerika bil-waqa' ta' Lehman Brothers Holdings u b'dawk il-banek li kienu jsellfu lil dawk in-nies li jixtru l-ewwel dar tagħhom mingħajr garanziji ta' xejn.

Kieku għenu lil dawk in-nies, ma ġarax dak li ġara.

RITIENNE DEMANUELE: Kien hemm spillover effects fl-Ewropa, pereżempju, fl-Irlanda li kienet exposed għal dak il-bank.

IS-SUR EFREM ARPA: Fl-Ewropa ma kienx hemm biss spillover effect, imma kien hemm problemi oħra li kienu qed jikbru fil-qasam tal-banek.

Issa hemm inizjattivi oħra biex tiġi addressed this issue għax fejn qabel konna nitkellmu fuq li jidħol il-gvern biex jagħmel bailout, issa hemm inizjattivi bħall-European Stability Mechanism (ESM).

RITIENNE DEMANUELE: Issa qegħdin nimxu 'l hemmhekk.

Fil-fatt, jekk mill-alert mechanism report joħroġ li hemm bżonn ta' iktar studju f'xi areas ta' xi pajjiż allura jsir dan l-indepth review u jekk naraw li f'ċerti setturi hemm excessive imbalances, il-Member State ikollu jindirizza dak l-iżbilanċ.

Pereżempju, jekk naraw li l-private sector qed iżid ħafna d-dejn tiegħu jew jekk il-financial sector qed iżid ħafna l-liabilities tiegħu li jistgħu joħloqu problemi allura nipprovaw li l-Member State jieħu miżuri biex jindirizzahom.

THE CHAIRMAN: Meta ħareġ li l-banek Maltin huma esposti għas-suq tal-proprjetà, din kienet?

IS-SUR EFREM ARPA: Dik daħlet fil-country specific recommendations li tallaċċja wkoll ma' dawn l-indepth reviews.

L-alert mechanism just jara d-data b'mod mekkaniku u jindika li forsi hemm xi problema imma mbagħad isir indepth review biex attwalment wieħed jara jekk hux veru.

RITIENNE DEMANUELE: Fil-każ ta' Malta sar l-in-depth review imma ma ġiex identifikat li hemm excessive imbalance u waqafna hemmhekk.

IS-SUR EFREM DEMANJUELE: Madanakollu l-country specific recommendations xorta juru ċerti affarijiet.

RITIENNE DEMANUELE: L-aħjar li tilqa' minn qabel.

Hemm ukoll il-multi għax jekk Member State ġie mitlub jikkoreġi sitwazzjoni ta' imbalance fl-ekonomija u ma jikkoreġihiex, u l-istess ħaġa mil-lat fiskali, il-Member State jew jeħel penalty inkella multa skont kemm il-breach tkun gravi.

THE CHAIRMAN: Tafu dan kemm irratifikawh s'issa?

RITIENNE DEMANUELE: Irratifikawh 12 żgur peress li daħal fis-seħħ f'Jannar ta' din is-sena u l-Member States għandhom sal-aħħar ta' din is-sena biex jagħmlu r-requirements meħtieġa bħal, pereżempju, li jdaħħlu l-balanced budget rule fil-Kostituzzjoni, li jwaqqfu independent fiscal institution biex din tevalwa kemm il-forecast macro u l-implementation of the fiscal rules.

Malta trid tagħmel medium term framework biex mhux nibqgħu nippjanaw budget għal sena waħda biss u allura t-targets l-oħrajn li nippreżentaw fil-budgets għas-snin ta' wara ma jkunux binding.

Dan ifisser li issa meta ngħidu li se nilħqu ċertu target, dak it-target jibqa' hemmhekk u mhux jinbidel kull sena kif ukoll li sa nofs Ottubru li ġej irridu nippreżentaw id-draft budget plan lill-Kummissjoni.

RITIENNE DEMANUELE: Permezz tal-annual growth survey il-Kummissjoni qed tindika l-areas li l-Member States għandhom jiffokaw fuqhom għas-sena li tkun ġejja u li fuqhom iridu jippreżentaw l-istability programme.

IS-SUR EFREM ARPA: Ikunu speċi ta' snapshots li issa jridu jagħtu kashom.

RITIENNE DEMANUELE: Il-medium term framework ta' dak li jkun irid jirrifletti dawn il-prijoritajiet.

F'Novembru jasal l-alert mechanism report fejn naraw hemmx problemi fil-Member States mil-lat ta' ekonomija.

Imbagħad fi Frar jiġi diskuss l-annual growth survey mill-European Council, filwaqt li l-Kummissjoni tippreżenta l-winter economic forecasts.

F'April il-Member States jippreżentaw l-istability programmes u n-national reform programmes li jiġu assessed mill-Kummissjoni.

F'Mejju joħorġu l-country specific recommendations li jiġu adottati mill-ministri tal-finanzi fl-ECOFIN Council ta' Lulju.

Din id-darba l-Member States se jippreżentaw ukoll id-draft budgets.

THE CHAIRMAN: Hemm xi żmien għad-draft budget plan?

RITIENNE DEMANUELE: Il-Kummissjoni għandha massimu ta' xi erba' ġimgħat biex tagħti indikazzjoni ta' jekk hemmx problemi u f'dak il-każ il-Member State jaddottah.

RITIENNE DEMANUELE: Il-budget irid ikun adopted sal-aħħar tas-sena, jiġifieri qabel tibda s-sena l-ġdida.

THE CHAIRMAN: Nirringrazzja ħafna lil Ms Demanuele u Mr Arpa għall-preżentazzjoni tagħhom u għad-diskussjoni miftuħa li kien hawn, ħaġa li napprezzawha ħafna.

Jekk m'hawnx aktar kummenti, xtaqt nitlobkom jekk abbażi ta' din id-diskussjoni li kellna taqblux li dan il-Kumitat jirrakkomanda lill-Kamra sabiex tirratifika dan it-trattat kif ippreżentat.

L-Oppożizzjoni diġà ddikjarat li taqbel.

Noħodha li ladarba mhawn l-ebda vot kontra, il-qbil huwa wieħed unanimu.

Il-laqgħa li ġejja x'aktarx se tkun fid-19 ta' Ġunju, jiġifieri bħal-lum ħmistax, u se nibdew kmieni, fil-5.30 p.m. għar-raġuni li se jkollna lill-Ministru għall-Affarijiet Barranin biex niddiskutu l-aġenda tal-European Council u l-Ministru għall-Affarijiet Barranin irid jitlaq kmieni għax għandu xi attività.

SILVIO SCHEMBRI: Min-naħa tiegħi nitolbok tiskużani għax se nkun għall-istess attività.

THE CHAIRMAN: F'dak il-każ jintalab sostitut.

Nirringrazzjakom.

Il-Kumitat huwa aġġornat għad-19 ta' Ġunju 2013 b'diskussjoni fuq l-aġenda tal-laqgħa li jmiss tal-Kunsill tal-Ministri għall-Affarijiet flimkien ma' xi aġenda li tista' tiġi kkomunitaka aktar tard

Fit-8.00 pm il-Kumitat aġġorna għad-19 ta' Ġunju 2013 fil-5.30 p.m..


KUMITAT PERMANENTI DWAR L-AFFARIJIET BARRANIN U EWROPEJ

LAQGĦA NRU.

L-Erbgħa, 5 ta' Ġunju 2013

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-6:35 p.m.

L-Onor.

Christopher Fearne, President tal-Kumitat, ippresieda.

PREŻENTI: L-Onor.

SKUŻATI: Il-Ministru għall-Affarijiet Barranin l-Onor.

George Vella, kien fuq xogħol parlamentari ieħor.

ASSENTI: L-Onor.

L-Iskrivan tal-Kumitat qal it-talba.

Il-Minuti tal-laqgħa Nru. 2 li saret fit-22 ta' Mejju, 2013 kienu konfermati.

AFFARIJIET AMMINISTRATTIVI

Korrispondenza: Il-President tal-Kumitat għarraf lill-Membri li l-Kumitat kien inċeva din il-korrispondenza:-

Dokument 33 Ittra mingħand l-iSpeaker tal-Parlament ta' Ċipru b'reazzjoni għall-akkużi li saru mit-Trioka li Ċipru huwa tax haven u post għal ħasil tal-flus li l-iSpeaker għadda għall-attenzjoni tal-Kumitat; u

Dokument 34 Ir-rapport annwali għas-sena 2012 tal-Kumitat għar-Reġjuni tal-Unjoni Ewropea dwar is-sussidjarjetà fil-leġistazzjoni Ewropea.

LAQGĦA MAD-DEPUTAT PRIM MINISTRU U MINISTRU GĦALL-AFFARIJIET BARRANIN TAL-MONTENEGRO, DR IGOR LUKSIC

Id-Deputat Prim Ministru u Ministru għall-Affarijiet Barranin tal-Montenegro, Dr Igor Luksic kien akkumpanjat mill-Ambaxxatur l-E.T. Vojin Vlahovic, is-Sinj.

Id-diskussjoni bejn il-Kumitat u d-delegazzjoni mill-Montenegro ffokat fuq il-bidliet li seħħew u li għad iridu jsiru mill-Gvern tal-Montenegro fil-mixja tiegħu lejn sħubija fl-Unjoni Ewropea u dwar kif tista' tikber il-koperazzjoni bejn il-Parlamenti u l-istituzzjonijiet l-oħra taż-żewġ pajjiżi.

DISKUSSJONI DWAR IR-RAKKOMANDAZZJONI TAL-KUMITAT GĦALL-AFFARIJIET BARRANIN TAL-PARLAMENT EWROPEW DWAR REVIŻJONI FL-ORGANIZZAZZJONI U L-FUNZJONAMENT TAL-EUROPEAN EXTERNAL ACTION SERVICE (EEAS) - KONTINWAZZJONI

Il-Kumitat qabel mal-abbozz ta' rakkomandazzjonijiet li l-President tal-Kumitat kien għadda lill-Membri fil-laqgħa tat-22 ta' Mejju 2013 b'emenda fl-aħħar sentenza biex ġiet taqra kif ġej:-

Dokument 35 Rimarki tal-Kumitat dwar ir-rakkomandazzjoni tal-Parlament Ewropew fuq ir-reviżjoni fl-organizzazzjoni u l-funzjonament tal-European External Action Service (EEAS).

DISKUSSJONI FUQ MOZZJONI NRU.

35 IPPREŻENTATA MILL-MINISTRU GĦALL-FINANZI DWAR IR-RATIFIKA TAT-TRATTAT DWAR STABBILITA', KOORDINAZZJONI U GOVERNANZA MAGĦMUL FI BRUSSELL FIT-2 TA' MARZU 2012

Bil-permess tal-Kumitat, s-Sur Efrem Arpa u s-Sinj.

Ritienne Demanuele, senior economists fil-Ministeru għall-Finanzi, għamlu preżentazzjoni u wieġbu mistoqsijiet li sarulhom mill-Membri fuq l-aspetti tekniċi tat-Trattat dwar Stabbiltà, Koordinazzjoni u Governanza.

Il-Kumitat kien unanimament favur ir-ratifika ta' dan it-Trattat u qabel li l-President tal-Kumitat jirrapporta dan il-qbil lill-Kamra skont is-sub-artiklu (2) tal-artiklu 2 tal-Att dwar l-Unjoni Ewropea (Kap. 460).

Fit-8.00 pm il-Kumitat aġġorna għad-19 ta' Ġunju 2013 b'diskussjoni fuq l-aġenda tal-Kunsill tal-Ministri għall-Affarijiet li jmiss flimkien ma' xi aġenda li tistà tiġi komunitaka aktar tard.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx